DOKUMENTI V ZVEZI Z ODDAJO JAVNEGA NAROČILA

**PO POSTOPKU ODDAJE NAROČILA MALE VREDNOSTI**

**MOTORNA OLJA IN MAZIVA**

Oznaka naročila pri naročniku: JN 2021/03

**Naročnik, ki objavlja skupno javno naročilo: Arriva d.o.o.**

Mirka Vadnova 8, 4000 Kranj

**Naročnik 2: Arriva Dolenjska in Primorska d.o.o.**

Kolodvorska 11, 6000 Koper

Direktor vseh družb:

**Bo Erik Stig Karlsson**

Marec 2021

**KAZALO**

1. POVABILO K ODDAJI PONUDBE 3

2. PREDMET NAROČILA 4

3. NAVODILA ZA IZDELAVO PONUDBE 4

3.1 Splošna navodila 4

3.1.1. Zakoni in drugi predpisi 4

3.1.2. Priprava ponudbe 4

3.1.3. Vrste oz. obličnost ponudb 5

3.1.4. Pojasnila v zvezi z razpisno dokumentacijo 5

3.1.5. Način, mesto in čas oddaje prijav in ponudb 5

3.1.6. Čas in kraj odpiranja ponudb 6

3.1.7. Pregled, pojasnjevanje in dopustne dopolnitve ponudb 6

3.1.8. Odločitev o oddaji naročila 6

3.1.9. Dodatne zahteve za ponudnika / podizvajalca / soizvajalca s sedežem izven RS 6

3.2 Obvezni pogoji z navedbo dokazil, ki morajo biti predloženi ponudbi 7

3.2.1. Obvezna dokumentacija za ponudnika 7

4. MERILO za vrednotenje ponudbe 7

5. Pravno varstvo 8

6. PRILOGE (vzorci, obrazci in izjave) 8

6.1 PONUDBENI PREDRAČUN za MOTORNA OLJA 9

6.2 Izjava o izpolnjevanju osnovne sposobnosti 10

6.3 Vzorec POGODBE za dobavo MOTORNIH OLJ 11

# POVABILO K ODDAJI PONUDBE

Spoštovani ponudnik,

V skladu z Zakonom o javnem naročanju, ZJN-3A je naročnik družba Arriva d.o.o. (v nadaljevanju: naročnik) na Portal javnih naročil objavil obvestilo o naročilu storitev **po postopku oddaje naročila male vrednosti** za: **»Motorna olja in maziva«**

Naročnik Arriva d.o.o. izvaja postopek skupnega javnega naročila v svojem imenu in še v imenu naročnika Arriva Dolenjska in Primorska d. o. o.

Dokumenti v zvezi z oddajo javnega naročila (v nadaljevanju: razpisna dokumentacija) natančno določajo predmet javnega naročila, pogoje in merila za izbiro najugodnejšega ponudnika ter navodila za pripravo ponudbe. Razpisna dokumentacija je pripravljena v elektronski obliki in je dostopna na spletni strani <https://arriva.si/javna_narocila/>

Ponudnike vabimo k oddaji ponudbe, ki mora biti pripravljena v skladu z razpisno dokumentacijo in oddana v elektronski obliki v skladu z ZJN-3 do 22.3.2021 do 10.00 ure.

Kranj, marec 2021

Arriva d.o.o.

direktor

Bo Erik Stig Karlsson

# PREDMET NAROČILA

Naročniki kot glavno dejavnost opravljajo avtobusni prevoz potnikov v linijskem prevozu na območju Slovenije, kot stransko dejavnost pa občasne avtobusne prevoze potnikov. Dejavnosti se opravljajo s povprečno 550 avtobusi, dejavnost pa se izvaja na območju celotne Slovenije.

Predmet naročila je dobava **motornih olj in maziv,** ki jih naročnik potrebuje v okviru rednega servisiranja avtobusov. Natančna specifikacija po vrstah motornih olj je razvidna iz predračuna v xls obliki.

Dodatne zahteve naročnika:

* ponudnik mora navesti število brezplačnih testiranj olj, ki jih bo opravil neodvisen laboratorij in jih ponudbena cena že vključuje (navedba v predračunu)
* ponujena olja na bodo multigrade sintetične ali mineralne osnove, ki naj NE bodo izdelana iz regeneriranih osnov.
* naročnik zahteva olja in maziva, ki se nahajajo na listah odobrenih olj in maziv oz. ustrezajo tehnični specifikaciji proizvajalcev avtobusov oz. proizvajalcev motorjev za avtobuse. Natančne zahteve so navede v predračunu.

Natančna opredelitev vseh naročnikovih zahtev in posebnih pogojev so opredeljeni v nadaljevanju razpisne dokumentacije in v vzorcu pogodbe.

# NAVODILA ZA IZDELAVO PONUDBE

* 1. Splošna navodila
     1. Zakoni in drugi predpisi

Javno naročilo se izvaja na podlagi naslednjih predpisov:

* Zakon o javnem naročanju ZJN-3A (Ur. l. RS, 91/15, 14/18),
* Zakon o pravnem varstvu v postopkih javnega naročanja (Ur. l. RS, 43/11, 63/13, 90/14, 60/17),
* Obligacijski zakonik (Ur. l. RS, 97/07),
* Zakon o integriteti in preprečevanju korupcije (Ur. l. RS, 69/11-UPB2),
* ostalimi veljavnimi predpisi, ki urejajo predmet javnega naročila.
  + 1. Priprava ponudbe

Ponudbena dokumentacija mora biti izdelana v slovenskem jeziku, vrednosti pa izražene v evrih. V kolikor ponudnik prilaga dokazila v tujem jeziku, morajo le-ta biti predložena v prevodu v slovenski jezik. Predstavitveni katalogi / tehnične specifikacije so lahko slovenskem in/ali angleškem jeziku.

Ponudnik nosi vse stroške povezane s pripravo in predložitvijo ponudbe. Naročnik v nobenem primeru ne krije stroškov, niti v primeru zavrnitve ponudb.

Ponudbeno dokumentacijo sestavljajo obrazci iz razpisne dokumentacije, ki morajo biti v celoti izpolnjeni. Obrazcem je potrebno priložiti zahtevane priloge.

Obvezna elektronska vsebina ponudbe je:

* PREDRAČUN - Obrazec 6.1. podpisan in žigosan v pdf obliki, ki bo viden na javnem odpiranju ponudb
* IZJAVA o izpolnjevanju pogojev – Obrazec 6.2.
* OSTALI DOKUMENTI
  + Obrazec 6.3. – izpolnjen vzorec pogodbe
  + Predračun v xls obliki
  + Dokazila o odobritvah motornih olj s strani proizvajalcev vozil MAN, Mercedes in Iveco

V kolikor ponudnik ponudbo oddaja s podizvajalci ali s partnerji, naloži njihove Izjave v oddelek IZJAVA – ostali sodelujoči, druge dokumente v skladu s točko 3.2. pa pod razdelek OSTALI DOKUMENTI.

* + 1. Vrste oz. obličnost ponudb

Variantnih in delnih ponudb naročnik ne bo upošteval. Naročnik bo tako ponudbo izločil iz postopka nadaljnjega ocenjevanja ponudb.

* + 1. Pojasnila v zvezi z razpisno dokumentacijo

Ponudniki lahko zahtevajo pojasnila v zvezi z razpisno dokumentacijo izključno preko Portala javnih naročil vendar najkasneje **do 16.3.2021 do 14.00 ure**. Naročnik bo v najkrajšem času posredoval pisni odgovor preko Portala pod pogojem, da bo vprašanje posredovano pravočasno.

Spremembe in pojasnila razpisne dokumentacije so sestavni del razpisne dokumentacije in jih je potrebno upoštevati pri pripravi ponudbe.

* + 1. Način, mesto in čas oddaje prijav in ponudb

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/eJN2>, v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu [https://ejn.gov.si/eJN2](https://ejn.gov.si/mojejn).

Ponudnik se mora pred oddajo ponudbe registrirati na spletnem naslovu [https://ejn.gov.si/eJN2](https://ejn.gov.si/mojejn), v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika[[1]](#footnote-1)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ponudba se šteje za pravočasno oddano, če jo naročnik prejme preko sistema e-JN [https://ejn.gov.si/eJN2](https://ejn.gov.si/mojejn) **najkasneje do 22.3.2021****do 12.00** **ure**. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

Dostop do povezave za oddajo elektronske ponudbe v tem postopku javnega naročila je viden iz Obvestila o naročilu.

* + 1. Čas in kraj odpiranja ponudb

Odpiranje ponudb bo potekalo avtomatično v informacijskem sistemu e-JN **dne 22.3.2021 in se bo začelo ob 12.01 uri** na spletnem naslovu [https://ejn.gov.si/eJN2](https://ejn.gov.si/mojejn).

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb« do zaključka postopka v sistemu e-JN.

* + 1. Pregled, pojasnjevanje in dopustne dopolnitve ponudb

Naročnik lahko zahteva, da ponudniki v roku, določenem v zahtevku naročnika, pojasnijo dokumente, ki so jih že predložili ali zahteva dodatna dokazila o izpolnjevanju posameznih zahtev in pogojev iz razpisne dokumentacije. Naročnik lahko od ponudnikov zahteva analizo ponudbenih cen.

Pri pregledu ponudb se presojajo le tiste listine in navedbe, ki so zahtevane v razpisni dokumentaciji. Pripisi in dodatni pogoji ponudnika se ne upoštevajo. Pri pregledovanju in ocenjevanju ponudb bo naročnik upošteval ustaljeno prakso Državne revizijske komisije.

Ponudbo se takoj zavrne oz. izloči iz nadaljnje obravnave kot neprimerno in zavajajočo, če se izkaže, da je ponudnik samovoljno spremenil naročnikovo specifikacijo naročila. Ponudbo se po pregledu zavrne oz. izloči iz nadaljnje obravnave kot nedopustno v primeru, da:

* naročnik ponudnika pozove, da dopolni svojo ponudbo oziroma poda soglasje k odpravi računskih napak, ponudnik pa le-tega v zahtevanem roku ne izvrši,
* pri ponudniku obstajajo razlogi za izključitev po ZJN-3,
* ponudnik oz. ponudba ne izpolnjuje pogojev ali zahtev iz naročila,
* se izkaže, da vsebuje zavajajoče ali neresnične navedbe.
  + 1. Odločitev o oddaji naročila

Ponudniki bodo o izbiri obveščeni najkasneje v 90 dneh od roka za oddajo ponudb. Odločitev bo v skladu z ZJN-3 objavljena na Portalu javnih naročil. Odločitev se šteje za vročeno z dnem objave na Portalu.

Izbrani ponudnik je dolžan najkasneje v 8 dneh po prejemu poziva k podpisu pogodbe naročniku vrniti podpisano in žigosano pogodbo, sicer naročnik lahko sklepa, da ponudnik od podpisa pogodbe odstopa. Pogoj za veljavno sklenitev pogodbe je predložitev finančnega zavarovanja za dobro izvedbo del.

* + 1. Dodatne zahteve za ponudnika / podizvajalca / soizvajalca s sedežem izven RS

V primeru, da ima ponudnik / podizvajalec / soizvajalec sedež v državi, ki katerega od zahtevanih dokumentov iz točke 3.2. razpisne dokumentacije ne izdaja, je tak dokument možno nadomestiti z zapriseženo izjavo ponudnika pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi izvora ali v državi, iz katere oseba prihaja. Dokazila morajo biti predložena v prevodu v slovenski jezik.

V tem primeru mora ponudnik predložiti tudi veljavno pooblastilo o zastopanju ponudnika v postopku celotnega javnega naročila, vključno s pooblastilom za predložitev vseh zahtevanih dokumentov v predmetnem javnem naročilu in v morebitnem revizijskem postopku ter za podpis pogodbe. Pooblaščenec mora imeti sedež na območju RS. Vsi dokumenti, vročeni pooblaščencu, štejejo za vročene ponudniku.

* 1. Obvezni pogoji z navedbo dokazil, ki morajo biti predloženi ponudbi
     1. Obvezna dokumentacija za ponudnika

Ponudnik mora izpolnjevati vse v tej točki navedene pogoje. Za dokazovanje izpolnjevanja pogojev mora ponudnik priložiti spodaj navedena in ustrezno izpolnjena dokazila. Ponudnik mora izpolniti vse izjave in obrazce, priložene v ponudbeni dokumentaciji, ki se z oddajo ponudbe elektronsko podpišejo.

|  |  |
| --- | --- |
| **DOKAZILO O IZPOLNJEVANJU OBVEZNIH POGOJEV** | ***Dokument*** |
| **PREDRAČUN**  Ponudnik v informacijskem sistemu e-JN v razdelek »Predračun« naloži izpolnjen žigosan in podpisan obrazec 4.1. »Predračun« v pdf datoteki, ki bo dostopen na javnem odpiranju ponudb. | *PREDRAČUN*  *Obrazec 6.1.* |
| **IZJAVA**  Ponudnik v informacijskem sistemu e-JN v razdelek »Izjava« naloži izpolnjen obrazec 4.2. **Izjava o izpolnjevanju osnovne sposobnosti**. | *IZJAVA*  *Obrazec 6.2.* |
| **OSTALI DOKUMENTI**  Ponudnik v informacijskem sistemu e-JN v razdelek »Ostali dokumenti« naloži izpolnjene obrazce | *OSTALI DOKUMENTI* |
| **Vzorec pogodbe**  Ponudnik predloži izpolnjen vzorec pogodbe, s čimer potrdi, da se strinja z njegovo vsebino. | *Obrazec 6.3.* |

# MERILO za vrednotenje ponudbe

Naročnik bo med dopustnimi ponudbami izbral ponudbo na podlagi ekonomsko najugodnejše ponudbe, kar predstavlja **najnižjo skupno vrednost ponudbe brez DDV**.

# Pravno varstvo

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se lahko vloži v 8 delovnih dneh po objavi obvestila o javnem naročilu oz. obvestila o dodatnih informacijah, informacijah o nedokončanem postopku ali popravku.

Zahtevek za revizijo lahko vloži vsaka oseba, ki ima interes za dodelitev javnega naročila in bi ji lahko z domnevno kršitvijo nastala škoda. Aktivna legitimacija se prizna tudi zagovorniku javnega interesa po 6. členu ZPVPJN.

Vlagatelj mora vložiti zahtevek za revizijo pri naročniku po pošti priporočeno, s kopijo zahtevka pa obvestiti Strokovno službo za javna naročila, ki deluje pri Ministrstvu za finance. V zahtevku za revizijo mora vlagatelj navesti vse zahtevane podatke iz 15. člena ZPVPJN vključno s potrdilom o plačilu takse.

Takso po 71. členu ZPVPJN-B v višini 2.000,00 € plača vlagatelj na račun Ministrstva za finance št. SI56 0110-0100 0358 802, odprti pri Banki Slovenije, sklic: 11 16110-7111290-XXXXXXLL (oznake X predstavljajo številko objave obvestila o naročilu, oznake L pa letnico iz številke objave).

# PRILOGE (vzorci, obrazci in izjave)

* 1. PONUDBENI PREDRAČUN za MOTORNA OLJA

**Ponudnik:**

|  |
| --- |
|  |
|  |
|  |

|  |  |
| --- | --- |
| **Matična številka:** |  |
| **Identifikacijska številka:** |  |
| **Pristojni davčni urad:** |  |
| **Transakcijski račun št.:** |  |
| **Pri banki:** |  |
|  |  |
| **Odgovorna oseba:** Ime, priimek: |  |
| Funkcija: |  |
| Telefon: |  |
|  |  |
| **Skrbnik pogodbe**: Ime, priimek: |  |
| Telefon: |  |
| E-naslov: |  |
|  |  |
| **Kontaktna oseba:** Ime in priimek: |  |
| Telefon: |  |
| E-naslov: |  |

|  |  |  |  |
| --- | --- | --- | --- |
| **Družba** | **Arriva d.o.o.** | **Arriva dolenjska in Primorska d.o.o.** | **Skupaj** |
| **Vrednost v € brez DDV** |  |  |  |

Izjavljamo, da ponudba velja do 30.6.2021.

Obvezna priloga: predračun v xls obliki

Datum: \_\_\_\_\_\_\_\_\_\_\_\_\_ Žig: Podpis:

* 1. Izjava o izpolnjevanju osnovne sposobnosti

Izjava gospodarskega subjekta (ponudnik / podizvajalec / soizvajalec):

|  |  |
| --- | --- |
| Polni naziv podjetja |  |
| Sedež podjetja |  |
| Št. vpisa v sodni register |  |
| Matična št. podjetja |  |
| Odgovorne osebe |  |
|  |  |

Pod kazensko in materialno odgovornostjo izjavljamo, da izpolnjujemo pogoje iz 75.člena ZJN-3, in sicer:

* nimamo neplačanih, zapadlih obveznosti v zvezi s plačili davkov in prispevkov za socialno varnost oz. da naše obveznosti ne presegajo 50 € v skladu z ZJN-3;
* nismo uvrščeni v evidenco gospodarskih subjektov z negativnimi referencami
* v zadnjih treh letih ni bila izrečena globa za prekršek na podlagi ugotovljene kršitve v zvezi s plačilom za delo, delovnim časom, počitkom, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno;
* nismo v stečaju, prisilni likvidaciji, postopku poravnave z upniki in da trenutno ni v teku nikakršen postopek za razglasitev kakršnega koli takega postopka;
* ni bila naši pravni osebi niti našemu zakonitemu zastopniku oz. članu upravnega, vodstvenega in nadzornega organa izrečena pravnomočna obsodba za kazniva dejanja po 75.členu ZJN-3
* ni bila izrečena sankcija izločitve iz postopkov JN ali druge kazni, ki vključujejo prepoved sklepanja pogodb z javnimi naročniki;
* da vse osebe, ki so članice upravnega, vodstvenega ali nadzornega organa gospodarskega subjekta (ali osebe, ki ima pooblastilo za zastopanje ali odločanje) izpolnjujejo vse zahteve iz 1. odstavka 75. člena ZJN-3 (pravnomočna obsodba zaradi kaznivih dejanj, ki so opredeljena v Kazenskem zakoniku, Ur. L. RS, št. 50/12-UPB2 in 54/15).

Datum: Žig in podpis ponudnika/

podizvajalca/soizvajalca:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*Opomba:*

*V primeru skupne ponudbe oz. ponudbe s podizvajalci je potrebno izjavo priložiti za vsakega ponudnika, podizvajalca in soizvajalca posebej.*

* 1. Vzorec POGODBE za dobavo MOTORNIH OLJ

ki jo sklenejo:

|  |  |
| --- | --- |
| **kot KUPEC:** | **ARRIVA d.o.o.** |
| ki ga zastopa: | Bo Erik Stig Karlsson, direktor |
| Naslov: | Mirka Vadnova 8, 4000 Kranj |
| Identifikacijska št.: | SI31727077 |
| Matična številka | 5263433 |
|  |  |
| **kot KUPEC:** | **ARRIVA DOLENJSKA IN PRIMORSKA d.o.o.** |
| ki ga zastopa: | Bo Erik Stig Karlsson, direktor |
| Naslov: | Kolodvorska cesta 11, 6000 Koper |
| Identifikacijska št.: | SI68738196 |
| Matična številka | 5352657 |

in

|  |  |
| --- | --- |
| **kot PRODAJALEC:** | **\_\_\_\_\_\_\_\_\_\_** |
| ki ga zastopa: | \_\_\_\_\_\_\_\_\_\_ |
| Naslov: | \_\_\_\_\_\_\_\_\_\_ |
| ID številka: | \_\_\_\_\_\_\_\_\_\_ |
| Matična številka: | \_\_\_\_\_\_\_\_\_\_ |

**UVODNO DOLOČILO**

**1. člen**

Pogodbene stranke ugotavljajo, da je kupec Arriva d.o.o. v skladu z določili Zakona o javnem naročanju ZJN-3 objavil skupni postopek javnega naročila po postopku oddaje naročila male vrednosti na Portalu javnih naročil pod št. objave JN\_\_\_\_/2021-W01 za ˝motornih olj in maziv˝. Prodajalec je bil z odločitvijo o oddaji javnega naročila z dne \_\_\_\_\_\_ izbran kot najugodnejši ponudnik.

S to pogodbo se kupec in prodajalec dogovorita o pogojih izvajanja predmeta naročila. Na strani Kupca pogodbo sklepa več samostojnih pravnih oseb, vendar se pogodbene stranke strinjajo, da vsaka od njih samostojno izvaja pravice in dolžnosti iz te pogodbe, kar vključuje naročanje, plačila, odstop od pogodbe idr.

**PREDMET POGODBE in CENE**

**2. člen**

Predmet pogodbe so stalne nabave motornih olj po predračunu z dne , ki je sestavni del pogodbe. Nabav kupec po obsegu in časovno ne more vnaprej določiti, zato so količine okvirne za obdobje 12 mesecev in za kupca niso obvezujoče.

Okvirna pogodbena vrednost je Eur brez DDV.

Predmet naročila so lahko tudi drugi artikli, ki niso navedeni v predračunu, če po vsebini sodijo v ta sklop in če jih prodajalec zagotavlja v prodajnem programu. V primeru, da bo kupec v času trajanja pogodbe potreboval artikel, ki ni naveden v ponudbenem predračunu, prodajalec pa ga lahko dobavi, se bosta kupec in prodajalec dogovorila za tako dobavo in ceno s pisno ponudbo in povpraševanjem.

Cene iz ponudbenega predračuna, ki so priloga k pogodbi, so fiksne in zajemajo vse stroške prodajalca za realizacijo predmeta te pogodbe skladno z dogovorjeno kakovostjo. V cenah so vključeni vsi materialni in nematerialni stroški, ki bodo potrebni za izvedbo predmeta pogodbe (npr. dostava, zavarovanje, odvoz odpadkov, …). Prodajalec ni upravičen do dodatnih plačil.

V kolikor prodajalec med veljavnostjo pogodbe prodaja predmetno blago po znižanih ali akcijskih cenah, ki so ugodnejše od cen iz ponudbenega predračuna, mora kupca o tem pisno seznaniti ter mu zagotoviti blago pod enakimi - akcijskimi pogoji.

**NAROČILO, DOBAVA IN PREVZEM**

**3. člen**

Kupec bo prodajalcu blago naročal pisno po elektronski pošti, v izjemnih primerih lahko tudi po telefonu.

Prodajalec se obvezuje, da bo blago dobavljal v delovnih dneh fca skladišče delavnice-razloženo

(INCOTERMS 2010) na lokacije kupca in sicer:

o Arriva d.o.o., Meljska cesta 97, 2000 Maribor

o Arriva d.o.o., Rajšpova 22, 2250 Ptuj

o Arriva d.o.o., Mirka Vadnova 8, 4000 Kranj

o Arriva d.o.o., Cesta maršala Tita 67, 4270 Jesenice

o Arriva d.o.o., Perovo 30, 1241 Kamnik

o Arriva Dolenjska in Primorska d.o.o., Vojkova 32, 6000 Koper

o Arriva Dolenjska in Primorska d.o.o., Središka 4, 1000 Ljubljana

o Arriva Dolenjska in Primorska d.o.o., Medičeva 15, 8000 Novo mesto

**4. člen**

Ob vsaki posamezni dobavi mora prodajalec izstaviti dobavnico za vsako posamezno naročilo, na kateri je razvidna cena posameznega artikla in lokacija dobave kupca. Količinski prevzem se opravi takoj ob prevzemu s podpisom prevzemnega zapisnika/dobavnice obeh strank okvirnega sporazuma.

**5. člen**

Prodajalec se obvezuje, da bo blago dobavljal sukcesivno po predhodnem naročilu kupca v roku 48 ur

od prejema naročilnice kupca (e-pošta se šteje kot ustrezen medij za prenos naročilnice).

V primeru, da prodajalec blaga nima na zalogi ali ga ne more dobaviti v predpisanem roku, si kupec zaradi zagotavljanja nemotenega delovnega procesa pridržuje pravico omenjeno blago kupiti pri drugem dobavitelju na trgu, pri čemer je dolžan prodajalec kupcu v roku 8 dni od njegovega poziva vrniti razliko v ceni med ceno, ki jo je plačal naročnik, in ceno, po kateri bi artikel kupil pri prodajalcu Isto pravico si kupec pridržuje tudi v primeru, da kupec na trgu dobi isto blago po ugodnejših cenah.

V izjemnih primerih, ko prodajalec ne more zagotoviti dobavnih rokov zaradi višje sile (npr.: naravne nesreče, izpad proizvodnje,…) mora prodajalec kupca nemudoma pisno obvestiti o nezmožnosti pravočasne dobave in pri tem tudi navesti vzroke zamude ter okvirni/pričakovani dejanski dobavni rok. Če višja sila traja več kot 20 delovnih dni, lahko kupec brez odpovednega roka in brez zanj neugodnih posledic odpove to pogodbo.

Napačno dobavljeno blago ni vzrok zamude pri dobavi zaradi višje sile.

**6. člen**

Prodajalec se zavezuje, da bo v skladu z Uredbo o odpadkih (Ur.l. RS, št. 103/11) na poziv kupca v roku

5 delovnih dni poskrbel za brezplačen odvoz, uničenje oziroma reciklažo predmetnega blaga (izrabljena olja, oljni filtri, …) in embalaže ter naročniku za vsak odvoz izstavil evidenčni list odpadkov. Prevzem odpadkov se bo izvajal na zbirnih mestih kupca.

V primeru, da prodajalec ne izpolni obveznosti iz prejšnjega odstavka, kot je določeno v pogodbi, je prodajalec dolžan plačati pogodbeno kazen, za vsak dan zamude 50,00 (petdeset 00/100) EUR, vendar največ do 5% od letne pogodbene vrednosti z DDV. Kupec je upravičen znesek pogodbene kazni pobotati s plačili, ki jih je dolžan po tej ali kateri koli drugi pogodbi izvesti do prodajalca. Kršitev obveznosti iz prejšnjega člena tega pogodbe je lahko podlaga za odpoved pogodbe s strani kupca.

**RAČUN in NAČIN PLAČILA**

**7. člen**

Po podpisu dobavnice obeh pogodbenih strank mora prodajalec po posamezni dobavi kupcu poslati elektronski račun preko sistema bizBox ali e-banke najkasneje v roku 5 dni po opravljeni dobavi. Prodajalec lahko tudi pošlje račun v pdf in xml obliki na e-naslov: [racuni@arriva.si](mailto:racuni@arriva.si).

Iz dobavnice in računa mora biti razvidna številka naročila.

Kupec se zavezuje, da bo prejete račune poravnal v 45 dneh od prejema pravilno izstavljenega računa na transakcijski račun prodajalca št: pri banki.

Kupec lahko uveljavlja reklamacijo računa v 8 dneh od prejema računa, ki zadrži plačilo zneska računa. V primeru zamude s plačilom je prodajalec upravičen zaračunati kupcu zakonite zamudne obresti.

**KAKOVOST in GARANCIJSKA DOBA**

**8. člen**

Naročnik zahteva olja in maziva, ki se nahajajo na listah odobrenih olj in maziv oz. ustrezajo tehnični specifikaciji proizvajalcev avtobusov oz. proizvajalcev motorjev za avtobuse.

Ponujena olja morajo biti iz multigrade sintetične ali mineralne osnove in ne smejo biti izdelana iz regeneriranih osnov. Kupec lahko kadarkoli preveri kakovost dobavljenega blaga ter zahteva ustrezna potrdila glede kakovosti in izvora. V primeru neprimernosti, neustreznosti blaga ali če bo blago drugačno od certificirane tehnične dokumentacije, ki jo ob oddaji ponudbe in sklenitvi te pogodbe predloži prodajalec, bo prodajalec kril vse stroške preverjanja, kupec pa lahko brez kakršnekoli obveznosti do prodajalca odstopi od sklenjene pogodbe.

Prodajalec odgovarja za vso neposredno in posredno škodo nastalo kot posledica slabe izvedbe ali ne- izvedbe dobav ali dobav, ki ne bi bile skladno s certificirano tehnično dokumentacijo iz prejšnjega odstavka. Kupec ne prevzema odgovornosti za kakršnokoli škodo, ki bi tretjim osebam nastala zaradi produktov, ki jih dobavi prodajalec. V primeru odškodninskih zahtevkov tretjih oseb, ki bi jih kupec prejel iz tega naslova, bo kupec zahtevke posredoval prodajalcu, ki se zaveže, da bo v celoti prevzel njihovo reševanje, in sicer na lasten račun.

Prodajalec kupcem (skrbniku pogodbe) v elektronski obliki dostavi Varnostne liste in Tehnične liste za ponujeno blago v slovenskem jeziku.

**SKRBNIKI POGODBE**

**9. člen**

Skrbnik pogodbe na strani kupca je Grega Gmajnar, tel: 051 372 499, grega[.gmajnar@arriva.si](mailto:gmajnar@arriva.si)

Kontaktna oseba za naročanje s trani naročnika so: v Mariboru: Bogdan Pišek, [bogdan.pisek@arriva.si](mailto:bogdan.pisek@arriva.si), na Ptuju: Alen Golob, [alen.golob@arriva.si](mailto:alen.golob@arriva.si), v Kopru: Iztok Bržan, iztok[.brzan@arriva.si](mailto:brzan@arriva.si), v Ljubljani: Klemen Kržić, [klemen@krzi](mailto:klemen@krzic)[c@arriva.si](mailto:@arriva.si) , v Novem mestu: Gregor Kovačič, gregor[.kovacic@arriva.si](mailto:kovacic@arriva.si), v Kranju: Renato Miholič, renato[.miholic@arriva.si](mailto:miholic@arriva.si), na Jesenicah: Besim Liđan, besim[.lidan@arriva.si](mailto:lidan@arriva.si), v Kamniku: Anže Mlakar, anze[.mlakar@arriva](mailto:mlakar@arriva).

Skrbnik pogodbe s strani prodajalca je , tel: , e-naslov: .

Kontaktna oseba za naročanje s stani prodajalca je , tel: , e-naslov: .

**PROTIKORUPCIJSKO DOLOČILO**

**10. člen**

V primeru, da se ugotovi, da je pri sklepanju ali pri izvajanju te pogodbe kdo v imenu ali na račun druge pogodbene stranke, predstavniku ali posredniku pogodbene stranke ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla pod ugodnejšimi pogoji ali drugo ravnanje, s katerim bi bila lahko povzročena škoda ali bi bila omogočena pridobitev nedovoljene koristi, je ta pogodba nična.

**KODEKSI KUPCA**

**11. člen**

Prodajalec sprejema Kodeks ravnanja Arrive (<https://www.arriva.si/wp-content/uploads/2018/10/Kodeks-ravnanja-DB-za-poslovne-partnerje.pdf>), Politiko odgovorne nabave (<https://www.arriva.si/wp-content/uploads/2018/10/Politika-odgovorne-nabave_FV.pdf>) in Politiko skupine Arriva o preprečevanju podkupovanja (<https://arriva.si/wp-content/uploads/2020/02/Politika-skupine-Arriva-o-prepre%C4%8Devanju.pdf>) ter se zavezuje upoštevati le-te v vseh poslovnih razmerjih. V primeru kršitve s strani izbranega dobavitelja si Arriva pridržuje pravico sprejeti vse upravičene in primerne ukrepe, ki se ji zdijo pomembni za odpravo kršitev kodeksa ravnanja, vključno z odpovedjo pogodbe.

Prodajalec je zavezan spoštovati tudi Splošne pogoje kupca Arriva Slovenija (https://arriva.si/wp-content/uploads/2021/03/Splo%C5%A1ni-pogoji-kupca-Arriva-2021-slovenski.pdf). V primeru kolizije določb med to pogodbo, predmetno razpisno dokumentacijo in splošnimi pogoji, se upošteva naslednji vrstni red (akti so navedeni od najpomembnejšega do manj pomembnejših): (1) predmetna pogodba, (2) predmetna razpisna dokumentacija, (3) Splošni pogoji kupca Arriva Slovenija.

**OKOLJEVARSTVENA KLAVZULA**

**12. člen**

Prodajalec si bo prizadeval, da bo storitve iz te pogodbe izvedel na način, da bo v celoti spoštoval okoljevarstveno zakonodajo Republike Slovenije in EU, vključno z okoljevarstveno zakonodajo lokalnih skupnosti. Pri tem si bo prizadeval za zmanjšanje obremenitve okolja pri izvajanju svoje storitve ali opravljanja dejavnosti, kot na primer manjšo porabo goriva pri uporabi vozil, osvetlitev prostorov z varčnejšimi rešitvami, zmanjšanje emisij hrupa, izogibanje nepotrebnemu tiskanju, uporaba ekološko sprejemljivega papirja, vzpodbujanje brezpapirnega poslovanja, pospeševanje učinkovitega ločevanja odpadkov, zmanjšanje količine komunalnih in nevarnih odpadkov, ter odstranjevanje pnevmatik in drugih odpadkov skladno z vsakokrat veljavno Uredbo o odpadkih ter drugo zakonodajo.

**ZAUPNOST**

**13. člen**

Pogodbeni stranki bosta (i) ohranjali strogo zaupnost vseh podatkov, pridobljenih pri dogovarjanju in izvajanju te Pogodbe ter v Pogodbi predvidenem poslu, (ii) učinkovito preprečevali dostop do teh podatkov tretjim osebam in (iii) ne bosta uporabljali teh zaupnih podatkov v svojo korist ali v koristtretjih oseb, razen če zadevna dejstva ali okoliščine so ali postanejo javno znane brez kršitve te zaveze ali če njihovo razkritje zahteva zakon, pravnomočna sodba ali odločba pristojnega sodišča ali državnega ali drugega regulativnega ali davčnega organa, ki ima pravico zahtevati takšno razkritje.

V primeru razkritje poslovne skrivnosti, je kršitelj dolžan nasprotni stranki (oškodovancu) plačati pogodbeno kazen v znesku 2.000 EUR za vsako kršitev, in sicer v roku 8 dni od prejema zahteve.

**VELJAVNOST POGODBE**

**14. člen**

Pogodba prične veljati z dnem podpisa pogodbenih strank in je sklenjena za določen čas od 1.4.2021 do 31.3.2022, s tem da lahko vsaka pogodbena stranka pogodbo pisno odpove z 2 mesečnim odpovednim rokom od prejema pisnega obvestila. Če pogodbena stranka ne prevzame pisne odpovedi, se le-ta šteje za vročeno 15. dan od dneva, ko je druga pogodbena stranka poslala priporočeno pisno odpoved na njen naslov.

Vsaka pogodbena stranka lahko odpove pogodbo brez odpovednega roka v primeru začetka postopkov likvidacije, prisilne poravnave, stečaja ali izbrisa iz sodnega registra brez likvidacije.

**KONČNE DOLOČBE**

**15. člen**

Ta pogodba zavezuje pogodbene stranke, da svojih pravic in obveznosti iz te pogodbe brez predhodnega pisnega soglasja druge pogodbene stranke ne smejo prenesti na katero koli tretjo osebo.

Pogodbeni stranki se obvezujeta, da bosta uredili vse, kar je potrebno za izvršitev pogodbe in da bosta ravnali kot dobra gospodarja in se sporazumeta, da bosta medsebojna razmerja, ki niso določena s to pogodbo, reševali v skladu z Obligacijskim zakonikom. V primeru, da do sporazuma ne pride, bo spore reševalo pristojno sodišče v kraju naročnika.

Spremembe in dopolnitve te Pogodbe ter morebitne odpovedi pravicam iz te pogodbe so veljavne le, če so sklenjene v pisni obliki v obliki dodatkov k tej pogodbi.

Pogodba je sestavljena v 2 izvodih, od katerih prejme vsaka pogodbena stranka po 1 izvod.

V Kranju, dne V , dne

**KUPEC**: **PRODAJALEC**:

**Arriva d.o.o.**

**Arriva Dolenjska in Primorska d.o.o.**

Direktor obeh družb: Bo Erik Stig Karlsson

1. [↑](#footnote-ref-1)